Ferrari California

Η Ferrari California ήταν ένα κάμπριο σπορ αυτοκίνητο, τύπου grand tourer, που κατασκευάστηκε από την ιταλική αυτοκινητοβιομηχανία Ferrari, μεταξύ του 2008 και του 2017. Η California φέρει κινητήρα βενζίνης 4.3 λίτρων V8 σε γωνία 90° και άμεσου ψεκασμού, ισχύος 460 PS (338 kW, 454 hp), που τοποθετήθηκε στο μπροστινό μέρος. Το μοντέλο αναβίωσε την ονομασία «Καλιφόρνια», που χρησιμοποιήθηκε στα τέλη της δεκαετίας του 1950 για την Ferrari 250 GT. Επίσης, κατά τα έτη παραγωγής της, ήταν το λιγότερο ακριβό μοντέλο στην παλέτα της Φερράρι. Αντικαταστάθηκε τον Σεπτέμβριο του 2017 από την Ferrari Portofino.

 Παραγωγή 

Η California κατασκευαζόταν σε μια νέα γραμμή παραγωγής, δίπλα στο υφιστάμενο εργοστάσιο στο Μαρανέλλο, με ρυθμό παραγωγής 27 αυτοκίνητα ανά ημέρα ή 6.000 ανά έτος. Μάλιστα η Φερράρι σχεδίαζε, κατά την παρουσίασή της, να παράγει 5.000 California κατά τα δύο πρώτα χρόνια της παραγωγής, αυξάνοντας έτσι την συνολική παραγωγή όλων των μοντέλων της Φερράρι κατά 50% με την εισαγωγή του συγκεκριμένου μοντέλου. Η California, σύμφωνα με πολλά περιοδικά αυτοκινήτου, ήταν sold out μέχρι το 2011, με το 60% των αγοραστών της να είναι νέοι πελάτες της Ferrari.

 Σχεδιασμός 
Μολονότι η California ήταν το λιγότερο ακριβό μοντέλο στην παλέτα της εταιρείας, έφερε μια σειρά από πρωτιές για τη Φερράρι κατά την εισαγωγή της:

 Ο πρώτος κινητήρας V8 που ήταν στο μπροστινό μέρος, αντί πίσω από τα καθίσματα.
 7-τάχυτο αυτόματο κιβώτιο διπλού συμπλέκτη.
 Μεταλλική αναδιπλούμενη οροφή.
 Ανάρτηση πολλαπλών συνδέσμων πίσω.
 Άμεσο ψεκασμό βενζίνης.

 Κινητήρας 
Η εταιρεία Bosch παρήγαγε το σύστημα άμεσου ψεκασμού. Ο κινητήρας έχει όγκο 4.297 κυβικών εκατοστών και αποδίδει ισχύ 338 kW (453 bhp) στις 7.750 στροφές το λεπτό, ενώ η μέγιστη ροπή που παράγεται είναι 485 N·m στις 5.000 στροφές το λεπτό. Η προκύπτουσα ισχύς των 80 kW (107 bhp) ανά λίτρο κυβισμού του κινητήρα, είναι ένα από τα υψηλότερα για έναν ατμοσφαιρικό κινητήρα, καθώς άλλοι κατασκευαστές έχουν χρησιμοποιήσει υπερσυμπίεση ή τούρμπο να φτάσουν σε παρόμοια επίπεδα ισχύος. Η επόμενη έκδοση της Καλιφόρνια πιθανότατα θα έχει υπερτροφοδοτούμενο (τούρμπο) κινητήρα.New California to have a turbocharger Turbo power for next Ferrari California 

 Κιβώτια ταχυτήτων 
Η Ferrari California ήταν και η τελευταία στην ιστορία Ferrari με προαιρετικό μηχανικό κιβώτιο, και αυτό μόνο ως ειδική παραγγελία και μόνο στα πρώτα της αντίτυπα, καθώς η επιλογή αυτή δεν γνώρισε καμία απολύτως απήχηση. Για την ακρίβεια, από την εισαγωγή της, το 2008, έως το 2012, παγκοσμίως μόλις 6 αντίτυπα της California πωλήθηκαν με χειροκίνητο κιβώτιο! Ως αποτέλεσμα, η Ferrari αποφάσισε τότε να καταργήσει εντελώς τα μηχανικά κιβώτια, με την California από τη σεζόν του 2013 και μετά να εξοπλίζεται αποκλειστικά με το 7-τάχυτο αυτόματο κιβώτιο διπλού συμπλέκτη. Από την άλλη όμως, οι 6 Ferrari California με το χειροκίνητο κιβώτιο αναμένεται να γίνουν άκρως συλλεκτικές στο μέλλον και με εξαιρετικά υψηλές τιμές μεταπώλησης, λόγω της σπανιότητάς τους.

 Επιδόσεις 

Η California επιτυγχάνει τελική ταχύτητα 310 χιλιόμετρα την ώρα και μπορεί να επιταχύνει από μηδέν στα 100 χιλιόμετρα την ώρα σε μόλις 3,9 δευτερόλεπτα. Μολονότι είναι 180 κιλά βαρύτερη και 30 PS (22 kW, 30 hp) λιγότερο ισχυρή από τον κινητήρα της F430, η California έχει ίση επιτάχυνση με την F430 λόγω του διπλού συμπλέκτη μετάδοσης.

 Αεροδυναμική 

Συνολικά, η Ferrari κατανάλωσε πάνω από 1.000 ώρες στην αεροδυναμική σήραγγα, με το ένα τρίτο κλίμακας μοντέλο της California για την τελειοποίηση της αεροδυναμικής. Ακόμα και με την οροφή ανοιχτή, η California έχει συντελεστή Cd 0,32, καθιστώντας την το πιο αεροδυναμικό καμπριολέ μοντέλο της Φερράρι που φτιάχτηκε ποτέ,AutoWeek: Ferrari California First Drive: new car signals new direction for company  Retrieved on 2008-12-06 μέχρι την εισαγωγή της Ferrari F12berlinetta το 2011.

 Τεχνικά στοιχεία 

 Ferrari   California   California 30  California TΔιάταξη κινητήρα καιμετάδοσης κίνησηςΚινητήρας μπροστά καιπρος το κέντρο, πίσω κίνησηΚυβισμός4.297 cm³ 3.855 cm³Διαστάσεις κυλίνδρων94 × 77,5 χιλιοστά86,5 × 82 χιλιοστάΚύλινδροι / ΒαλβίδεςV8 / 32Ισχύς338 kW (460 PS) @ 7.750 rpm 360 kW (490 PS) @ 7.750 rpm 412 kW (560 PS) @ 7.500 rpm Ροπή485 N·m @ 5.000 rpm 505 N·m @ 5.000 rpm 755 N·m @ 4.750 rpmΕπιτάχυνση0–100 km/h3,9 sec  3,8 sec  3,6 secΜέγιστη ταχύτητα310 km/h  312 km/h  316 km/hΔεξαμενή καυσίμων78 λίτραΜέση κατανάλωσηλίτρα στα 100 km13,1 / καύσιμο : 95 οκτάνια  13,1 / καύσιμο : 95 οκτάνια11,5 / καύσιμο : 98 οκτάνια  10,5 / καύσιμο : 98 οκτάνιαΕκπομπές CO2 306 gr/km  299 (270) gr/km 250 gr/kmΒάρος 1.765 kg  1.735 kg 1.730 kg

 Φωτογραφίες 

 Αναφορές 

 Εξωτερικοί σύνδεσμοι 

 Η επίσημη ιστοσελίδα της Ferrari California
 Photoshoot of a Ferrari California

California
Κατηγορία:Αυτοκίνητα πολυτελείας
Κατηγορία:Σπορ αυτοκίνητα